

1.<<Ձորակ>> հոգեկան առողջության խնդիրներ ունեցող անձանց խնամքի կենտրոն>> պետական ոչ առևտրային կազմակերպությունը (այսուհետ՝ կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող պետական ոչ առևտրային կազմակերպություն է:

2. Կազմակերպությունը ստեղծվել է Հայաստանի Հանրապետության կառավարության 2015թ. ապրիլի 2-ին N 281-Ն որոշմամբ՝ Հայաստանի Հանրապետության աշխատանքի և սոցիալական հարցերի նախարարության <<Երևանի երեխաների խնամքի և պաշտպանության թիվ 1 գիշերօթիկ հաստատություն>> պետական ոչ առևտրային կազմակերպությունը վերանվանվելու միջոցով հանդիսանում է վերջինիս իրավահաջորդը:

3.Կազմակերպության գործունությունը կարգավորվում է Հայաստանի Հանրապետության քաղաքացիական օրենսգրքով, << Պետական ոչ առևտրային կազմակերպությունների մասին >> Հայաստանի Հանրապետության օրենքով, իրավական այլ ակտերով, սույն կանոնադրությամբ:

4. Կազմակերպությունը ստեղծված է համարվում օրենքով սահմանված կարգով պետական գրանցման պահից:

5. Կազմակերպության գործունեությունը ֆինանսավորում է Հայաստանի Հանրապետության պետական բյուջեից, Հայաստանի Հանրապետության և օտարերկրյա պետությունների, կազմակերպությունների և ֆիզիկական անձանց նվիրատվություններից, բարեգործական նպատակներով տրամադրվող միջոցներից, իր կողմից իրականացվող ձեռնարկատիրական գործունեությունից և օրենքով չարգելված այլ գործունեությամբ ստեղծված միջոցներից:

6.Կազմակերպությունը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով:

Կազմակերպությունը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտավորություններ, դատարանում հանդես գալ որպես հայցվոր կամ պատասխանող:

7. Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

8. Հիմնադիրը պատսխանատու չէ իր ստեղծված իր Կազմակերպության պարտավորությունների, իսկ Կազմակերպությունն՝ իր հիմնադրի և պարտավորությունների համար:

9.Կազմակերպությունն ունի Հայաստանի Հանրապետության պետական զինանշանի պատկերով և իր հայերեն անվանմամբ կլոր կնիք և դրոշմակնիք, ինչպես նաև կարող է ունենալ իր անվամբ ձևաթղթեր, խարհրդանիշ և անհատականացման այլ միջոցներ:

10.Կազմակերպությունն ունի ինքնուրույն հաշվեկշիռ, հաշվարկային և արտաբյուջետային հաշիվներ պետական գանձապետարանում՝ Հայաստանի Հանրապետության արժույթով և արտարժույթով:

 11.Կազմակերպությունը կարող է ունենալ հիմնարկներ, ներկայացուցիչններ կամ մասնաճյուղեր, որոնք ստեղծվում են հիմնադրի որոշմամբ, իսկ հիմնադրի կողմից ուղղակիորոն նախատեսված դեպքում՝ լիազորված պետական մարմնի որոշմամբ:

12. Կազմակերպության գտնվելու վայրն է Հայաստանի Հանրապետություն, քաղաք Երևան Քանաքեռ Շրջանցիկ թունել:

13. Կազմակերպության անվանումն է՝ հայերեն լրիվ՝. <<Ձորակ>> հոգեկան առողջության խնդիրներ ունեցող անձանց խնամքի կենտրոն>> պետական ոչ առևտրային կազմակերպություն,

հայերեն կրճատ՝ <<ՁՈՐԱԿ>>ՊՈԱԿ,

ռուսերեն լրիվ <<Äçîðàê>> öåíòð óõîäà çà ëèöàìè èìåþùèìè ïðîáëåìû ïñèõè÷åñêîãî çäîðîâüÿ ãîñóäàðñòâåíàÿ íåêîììåð÷åñêàÿ îðãàíèçàöèÿ

ռուսերեն կրճատ << Äçîðàê>> ÃÍÊÎ

անգլերեն լրիվ <<Dzorak>> care center for persons with mental health problems>> State Non-Comermercial Organization

անգլերեն կրճատ՝ <<Dzorak>> SNCO

 **Կազմակերպության գործունեության նպատակը և առարկան**

14. Կազմակերպության նպատակը հոգեկան առողջության խնդիրներ ունեցող՝ 18 տարին լրացած անձանց (այսուհետ՝ ՀԱԽՈՒ անձինք) շուրջորյա և ցերեկային խնամքի տրամադրումն է

15. Կազմակերպության գործունեության առարկան ՀԱԽՈՒ անձանց սննդի, առաջնային բժշկական օգնության և սպասրկման և սոցիալ-հոգեբանական օգնության, իրավական խորհրդատվության պրոթեզաօրթոպեդիկ և վերականգնողական պարագաների տրամադրման, ինչպես նաև բժշկասոցիալական փորձաքննության, հիվանդանոցային բժշկական օգնություն և սպասարկում իրականացնող կազմակերպությունների, ուղեգրման ազատ ժամանցի և աշխատանքային թերապիայի կազմակերպումն է:

1. **Կազմակերպության գործառույթները**

16. Կազմակերպությունն իրականացնում է հետևյալ գործառույթները՝

1) Հայաստանի Հանրապետության օրենսդրությամբ սահմանված պահանջներին համապատսխան իրականացնում է ՀԱԽՈՒ անձանց ընդունելոությունը:

2) Աջակցում է կազմակերպությունում խնամվող ՀԱԽՈՒ անձանց՝ հարմարվելու նոր սոցիալական միջավայրում, ապահովում է ընտանեկանին առավել մոտ սոցիալ-կենցաղային պայմաններ.

3) Խնամվող ՀԱԽՈՒ անձանց տրամադրում է անհրաժեշտ կահույք տարիասեռային առանձնահատկություններին և եղանակային պայմաններին համապատասխան հագուստ, սպիտակեղեն, կոշիկ, անկողնային պարագաներ, ինչպես նաև անձնական հիգիենայի պարագաներ.

4) Կազմակերպում է խնամվող ՀԱԽՈՒ անձանց սննդի (հատուկ սննդակարգի կարիք ունեցողների համար դիետիկ սննդի)տրամադրումը.

5) Կազմակերպում է խնամվող ՀԱԽՈՒ անձանց սոցիալ-հոգեբանական օգնության իրավաբանական խորհրդատվության տրամադրումը.

6) Կազմակերպում է խնամվող ՀԱԽՈՒ անձանց առաջնային բժշկական օգնության և սպասարկման տրամադրումը, անհրաժեշտության դեպքում ուղեգրումը հիվանդանոցային բժշկական օգնություն և սպասարկում իրականացնող իրականացնող կազմակերպություններ.

7) Կազմակերպում է խնամվող ՀԱԽՈՒ անձանց պրոթեզաօրթոպեդիկ և վերականգնողական պարագաներով ապահովում, բժշկասոցիալական փորձաքննությունը:

8) Կազմակերպում է խնամվող ՀԱԽՈՒ անձանց ազատ ժամանց և աշխատանքային թերապիան.

9) Ապահովում է կազմակերպության տարածքում անհրաժեշտ սանիտարահիգիենիկ և հակահամաճարակային միջոցառումների իրականացումը.

10) Իրականացնում է խնամվող ՀԱԽՈՒ անձանց՝ կազմակերպությունում գտնվող անձնական գույքի պահպանումը .

11) Հայաստանի Հանրապետության օրենսդրությամբ սահմանված դեպքերում և կարգով հանդես է գալիս որպես կազմակերպությունում խնամվող հոգեկան առողջության խնդիրներ ունեցող դատարանի վճռով անգործունակ ճանաչված անձանց խնամակալ:

12) կազմակերպում է կազմակերպությունում մահացած ՀԱԽՈՒ անձանց հարազատների բացակայության կամ հուղարկավորությունը կազմակերպելուց նրանց հրաժարվելու կամ խնամվողի մահվան օրվանից 2 օրվա ընթացքում հուղարկավորությունն իրենց կողմից կազմակերպելու մտադրության մասին կազմակերպությանը չհայտնելու դեպքում.

13) Իրականացնում է Հայաստանի Հանրապետության օրենսդրությամբ և կազմակերպության կանոնադրությամբ սահմանված այլ գործառույթներ:

 16.1 Կազմակերպությունը կարող է իրականացնել ձեռնարկատիրական գործունեության հետևյալ տեսակները.

1. Այգեգործություն;
2. Բանջարաբոստանային կուլտուրաների մշակություն;
3. Ջերմոցային տնտեսություն;
4. Անասնապահություն;
5. Մեղվապահություն;
6. ՀՀ օրենսդրությամբ չարգելվող այլ ձեռնարկատիրական գործունեություն:

 16.2 Կազմակերպությունը կարող է իրականացնել վճարովի ծառայությունների հետևյալ տեսակները .

 1) Տարեցների և հաշմանդամություն ունեցող՝ 18 տարին լրացած անձանց շուրջօրյա խնամքի տրամադրում

 2) Տնային պայմաններում հոգեկան առողջության խնդիրներ ունեցող՝ 18 տարին լրացած անձանց ծառայությունների մատուցում;

 3) Վարսավիրական և վարսահարդարության ծառայությունների մատուցում;

 4) Ատամնաբուժական ծառայությունների մատուցում;

 5) Երեխաների ուսուցման ծառայությունների մատուցում,

 6) ՀՀ օրենսդրությամբ չարգելվող այլ ծառայությունների մատուցում:

17. Կազմակերպությունն իր կազմում ունի ՀԱԽՈՒ անձանց սոցիալական անձանց հոգածության ցերակային կենտրոն (այսուհետ՝ ցերեկային կենտրոն), որն նախատեսված է ցերեկային ժամերին ժամը 09-00-17.30-ը, ՀԱԽՈՒ անձանցանձանց խնամքի և սոցիալական ծառայություններ տրամադրելու համար:

 18. Ցերեկային կենտրոնի գործունեության հիմնական նպատակը ՀԱԽՈՒ անձանց սոցիալական և հոգեբանական վերականգնումն է:

19 կազմակերպության ցերեկային կենտրոնում ՀԱԽՈՒ այցելուներին տրամադրվում են հետևյալ ծառայությունները

1. Սոցիալ-վերականգնողական օգնություն, այդ թվում՝ սոցիալակն և կենսական կարևոր հմտությունների վերականգնում, զբաղվածության ապահովում և այլն
2. Հոգեբանական օգնություն (անհատական և խմբային)
3. Սոցիալակն խորհրդատվություն
4. Իրավական խորհրդատվություն ըստ անհրաժեշտության
5. Ազատ ժամանցի և մշակույթային միջացառումների կազմակերպում
6. Սնունդ օրական 1 անգամառաջին բժշկական օգնություն՝ ըստ անհրաժեշտության:

Սույն կետի 3-րդ և 4-րդ ենթակետերում նշված ծառայությունները կարող են ծառայությունները կարող են անհրաժեշտության տրամադրվել ՀԱԽՈՒ անձի ընտանիքին:

20. Հոգեկան առողջության խնդիրներ և մտավոր հետամնացություն ունեցող անձինք տեղավորվում են առանձին բաժանմունքներում:

1. **Կազմակերպության կառավորում**

21.Կազմակերպության կառավարումն իրականացնում են հիմնադիրը (Հայաստանի Հանրապետություն՝) ի դեմս Հայաստանի Հանրապետության կառավարության, նրա լիազորված պետական մարմինը ի դեմս Հայաստանի Հանրապետության աշխատանքի և սոցիալական հարցերի նախարարության (այսուհետ լիազորված պետական մարմին), գործադիր մարմինը՝ ի դեմս տնօրենի:

22. Հիմնադրի բացառիկ լիազորություններն են ՝

1)Կազմակերպության հիմնադրումը

2) Կազմակերպության գործունեության առարկայի և նպատակների, այդ թվում նրա կողմից իրականացվող ձեռնարկատիրական գործունեության տեսակների սահմանումը:

3) Կազմակերպության վերակազմակերպումը և լուծարումը

4) Կազմակերպության գործունեության և կառավարման վերաբերող ցանկացած հարցի վերջնական լուծումը՝ բացառությմաբ <<Պետական ոչ առևտրային կազմակերպություննեի մասին>> Հայաստանի Հանրապետության օրենքով նախատեսված դեպքերի:

23. Լիազորված պետական մարմինը՝

1) հաստատում է Կազմակերպության կանոնադրությունը և դրանում կատարում փոփոխություն.

2) Կազմակերպության կանոնադրությամբ սահմանվաժ կարգով իրականացնում է նրա կառավարման մարմինների ձևավորումը և նրանց լիազորությունների վաղաժամկետ դադարեցումը.

3) իրականացնում է վերահսկողություն Կազմակերպության գործունեության նկատմամբ.

4) հիմնադրի անունից Կազմակերպությունը գործադիր մարմնի հետ կնքում է աշխատանքային պայմանագիր.

5) գործադիր մարմնի նկատմամբ կիրառվում է խրախուսման միջոցներ և նշանակում կարգապահական տույժեր.

6) հաստատում է Կազմակերպությանը սեփականության իրավունք հանձնելու և/կամ/ ամրացվող՝ պետությանը պատկանող գույքի կազմը.

7) հաստատում է Կազմակերպության եկամուտների և ծախսերի տարեկան նախահաշիվը.

8) վերահսկողություն է իրականացնում Կազմակերպության սեփականության պահպանության նկատմամբ, համաձայնություն է տալիս կազմակերպության գույքի օգտագործման կամ վարձակալության հանձման համար.

9) նշանակում է Կազմակերպության լուծարման հանձնաժողով և հաստատում լուծարման հաշվեկշիռը.

10) լսում է Կազմակերպության գործունեության մասին հաշվետվությունները, քննում է դրա գործունեության վերստուգման արդյունքները.

11) իրականացնում է վերահսկողություն Կազմակերպությանն ամրացված պետական սեփականության օգտագործման և պահպանության նկատմամբ.

12) համաձայնություն է տալիս Կազմակերպության՝ գույքի ձեռքբերման հետ կապված որոշ գործարքների կնքման համար.

13) իրականացնում է օրենքով, հիմնադրի որոշումներով և սույն կանոնադրությամբ նախատեսված այլ գործառույթներ:

24. Կազմակերպության գործադիր մարմինը տնօրենն է, ով՝

1. առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում է պայմանագրեր.
2. Հայաստանի Հանրապետության օրենսդրությամբ, հիմնադիր և լիազորված պետական մարմնի որոշումներով և սույն կանոնադրությամբ սահմանված կարգով տնօրինում է Կազմակերպության գույքը, այդ թվում ֆինանսական միջոցները.
3. տալիս է Կազմակերպության անունից հանդես գալու լիազորագիր, այդ թվում վերալիազորման իրավունքով լիազորագրեր.
4. աշխատանքի է նշանակում և աշխատանքից ազատում Կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.
5. պետական ֆինանսների կառավարման բնագավառում Հայաստանի Հանրապետության կառավարության կողմից լիազորված պետական կառավարման մարմնի գանձապետարանում բացում է հաշիվներ.
6. կատարում է աշխատանքի բաշխում իր տեղակալների միջև.
7. սահմանում է Կազմակերպության կառուցվածքը և կառուցվածքային ստորաբաժանումների իրավասությունները՝ լիազոր պետական մարմնի համաձայնությամբ.
8. օրենքով և սույն կանոնադրությամբ սահմանված կարգով իր լիազորությունների սահմաններում արձակում է հրամաններ, տալիս կատարման համար պարտադիր ցուցումներ և վերահսկում դրանց կատարումը.
9. սահմանված կարգով լիազորված պետական մարմին է ներկայացնում Կազմակերպության եկամուտների և ծախսերի նախահաշիվը.
10. իրականացնում է Հայաստանի Հանրապետության օրենսդրությանը չհակասող այլ լիազորություններ:

25 Տնօրենը պարտավոր է չկատարել հիմնադիր և լիազորված պետական մարմնի Հայաստանի Հանրապետության օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պաըասխանատվությամն:

26. Տնօրենը պետք է ունենա բարձրագույն կրթություն:

27. Տնօրենի հետ կնքվում է պայմանագիր, որը հիմնադրի անունից ստորագրում է լիազորված պետական մարմնի ղեկավարը: Պայմանագրով սահմանվում են տնօրենի իրավունքները, պարտավորությունները, պատասխանատվությունը և փոխհարաբերությունները լիազորված պետական մարմնի հետ, նրա աշխատանքի վարձատրության պայմանները, պայմանագրի դադարեցման օրենքով նախատեսված բոլոր հիմքերը և դրույթներ, որոնք անհրաժեշտ կգտնեն պայմանավորվող կողմերը: Պայմանագրի դրույթները չեն կարող հակասել Հայաստանի Հանրապետության աշխատանքային օրենսդրության պահանջներին, բացառությամբ օրենքով նախատեսված դեպքերում:

28 Տնօրենը կրում է պատասխանատվություն օրենքների, այլ իրավական ակտերի, հիմնադրի կամ լիազորված պետական մարմնի որոշումների, սույն կանոնադրության և կնքվքծ պայմանագրերի պայմանները չկատարելու կամ ոչ պատշաճ կատարելու համար:

29. Տնորենը չի կարող զբաղեցնել այլ պաշտոն կամ կատարել վճարովի այլ աշխատանք, բացի գիտական, մանկավարժական և ստեղծագործական աշխատանքից:

30. Տնօրենը լրիվ գույքային պատասխանատվություն է կրում իր մեղքով Կազմակերպությանը և /կամ/ պետությանը պատճառած վնասի համար: Նրա լիազորությունների դադարեցումը հիմք չէ պատճառած վնասը հատուցելու պարտականությունը չկատարելու համար:

31. Կազմակերպության աշխատողների իրավունքները և պարտականությունները սահմանվում են Հայաստանի Հանրապետության օրենսդրությամբ, սույն կանոնադրությամբ, կոլեկտիվ պայմանագրով կազմակերպության աշխատանքային ներքին կանոնակարգերով և այլ իրավական ակտերով:

32. Տնօրենի բացակայության դեպքում, վերջինիս փոխարինում է նրա տեղակալը կամ վարչական այլ աշխատող՝ տնօրենի առաջարկությամբ, իսկ դրա անհնարինության դեպքում՝ լիազորված պետական մարմնի ղեկավարի հրամանով նշանակված անձը:

1. **Կազմակերպության սեփականությունը**

33. Կազմակերպության սեփականությունը ձևավորվում է կազմակերպության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև կազմակերպության գործունեության ընթացքում արտադրված ու ձեռք բերված գույքից:

Կազմակերպության գույքի ձևավորման աղբյուր կարող են հանդիսանալ նաև Հայաստանի Հանրապետության ու օտարերկրյա պետությունների իրավաբանական և ֆիզիկական անձանց կատարած բարեգործական, նպատակային հատկացումներն ու նվիրատվությունները, կտակած գույքը:

34. Կազմակերպությունն իրավունք ունի օրենքների, հիմնադրի կողմից լիազորված պետական մարմնի որոշումների և սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքն ու ֆինանսական միջոցները:

35. Կազմակերպությանը սեփականության իրավունքով պատկանող գույքի նկատմամբ հիմնադիրը չունի իրավունքներ, բացառությամբ կազմակերպության լուծարումից հետո մնացած գույքի:

36. Կազմակերպության սեփականության պահպանման հոգսը կրում է կազմակերպությունը:

37. Կազմակերպության սեփականության վրա կարող է բռնագանձում տարածվել միայն դատական կարգով:

1. **Կազմակերպությանն ամրացված գույքը**

38. Հիմնադրի որոշմամբ Կազմակերպությանն անժամկետ և անհատույց օգտագործման իրավունքով ամրացվում է ցանկացած գույք:

39. Հիմնադիրն իրավունք ունի հետ վերցնել իր կողմից կազմակերպությանն ամրացված գույքը:

40. Կազմակերպությունն իրավունք չունի ամրացված գույքը կամ դրա նկատմամբ իր իրավունքներն օտարել, գրավ դնել, հանձնել անհատույց օգտագործման:

Կազմակերպությունն իրավունք ունի իրեն ամրացված գույքը պետության անունից հանձնել վարձակալության, եթե դա արգելված չէ հիմնադրի որոշմամբ: Ամրացված գույքի օգտագործման արդյունքում Կազմակերպության ստացած եկամուտները կազմակերպության սեփականությունն են:

41. Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ Կազմակերպության իրավունքի պետական գրանցման պահից:

1. **Վերահսկողությունը կազմակերպության գործունեության նկատմամբ**

42. Կազմակերպության գործունեության նկատմամբ վերահսկողությունն իրականացնում են հիմնադիրը, լիազորված պետական մարմինը, ինչպես նաև օրենքով նախատեսված այլ պետական կառավարման մարմիններ:

43. Կազմակերպության ֆինանսական հաշվետվությունների արժանահավատությունը ենթակա է վերստուգման լիազորված պետական մարմնի ներքին աուդիտի բաժնի կամ Հայաստանի Հանրապետության ֆինանսների նախարարության համապատասխան ստորաբաժանման կողմից:

1. **Կազմակերպության վերակազմակերպումը և լուծարումը**

44. Կազմակերպությունը կարող է վերակազմակերպվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով:

Կազմակերպությունը դատական կարգով կարող է վերակազմակերպվել օրենքով սահմանված դեպքերում և կարգով:

45. Կազմակերպության լուծարմամբ նրա գործունեությունը դադարում է առանց իրավունքները և պարտականությունները և պարտականությունները իրավահաջորդության կարգով այլ անձանց անցնելուն:

46. Կազմակերպությունը կարող է լուծարվել հիմնադրի որոշմամբ, Հայաստանի Հանրապետության քաղաքացիական օրենսգրքով սահմանված կարգով: Այն կարող է լուծարվել նաև սնանկության հետևանքով:

47. Կազմակերպությունը դատական կարգով կարող է լուծարվել միայն օրենքով նախատեսված դեպքերում և կարգով:

48. Կազմակերպության լուծարման դեպքում նրա պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության պետական բյուջե: